Liitännäisvaltio

Liitännäisvaltio on valtio, joka on poliittisesti sidoksissa toiseen, usein suurempaan valtioon, mutta on silti käytännössä itsenäinen alue ja säilyttää perustuslaillisen yhteyden siteen toiseen osapuoleen vapaasta valinnastaan. Tällainen valtio voi itsenäistyä koska tahansa yksipuolisella päätöksellä.

Perustuslaillinen yhteys itsenäiseen valtioon saattaa sisältää kyseisen valtion kansalaisuuden, mutta liitännäisvaltiolla voi silti olla oma maahanmuuttopolitiikkansa ja oma valuutta. Tavallisesti liitännäisvaltioilla ei kuitenkaan ole minkäänlaista käytännön tason poliittista yhteyttä emävaltioon, vaan ne ylläpitävät omaa hallitustaan ja lainsäädäntöelimiään. Esimerkiksi Cookinsaarilla ei ole edustusta Uuden-Seelannin parlamentissa sillä Uuden-Seelannin lait eivät koske Cookinsaaria.

Uusi-Kaledonia on ollut samanlaisessa yhteydessä Ranskaan vuodesta 1998 lähtien, mutta sillä on silti edustus Ranskan parlamentissa.

Ulkopolitiikka kuuluu tavallisesti emämaan hoidettavaksi, mutta liitännäisvaltio saattaa myös perustaa omia diplomaattisia edustustoja emämaasta riippumatta. Esimerkiksi Cookinsaarilla on omia lähetystöjä useissa naapurimaissa, mukaan lukien Uudessa-Seelannissa. 

 Liitännäisvaltioita 
 Suvereeniset valtiot, jotka ovat suoranaisessa liitännäisvaltioasemassa 
 ValtioLiitännäisvaltio(t)VuodestaTietoaKansainvälinen asema1965Uusi-Seelanti hoitaa saaren ulko- ja puolustuspolitiikan ainoastaan Cookinsaarten hallituksen pyynnöstä.YK:n tunnustama itsenäisyys.1986Compact of Free Association; Yhdysvallat takaa saaren sotilaallisen sekä taloudellisen turvallisuuden.YK:n jäsenvaltio 1986Compact of Free Association; Yhdysvallat takaa saaren sotilaallisen sekä taloudellisen turvallisuuden.YK:n jäsenvaltio 1974Uusi-Seelanti hoitaa saaren ulko- ja puolustuspolitiikan ainoastaan Niuen hallituksen pyynnöstä.YK:n tunnustama itsenäisyys.1994Compact of Free Association; Yhdysvallat takaa saaren sotilaallisen sekä taloudellisen turvallisuuden.YK:n jäsenvaltio 

 Itsenäiset valtiot, jotka ovat erityissopimuksien alaisia 
 ValtioLiitännäisvaltio(t)VuodestaTietoaKansainvälinen asema 1278Andorran sotilaallisesta puolustuksesta vastaavat Espanja ja Ranska.YK:n jäsenvaltio  Kiribatin sotilaallisesta puolustuksesta vastaavat Uusi-Seelanti ja Australia.YK:n jäsenvaltio1923Liechtensteinin valtionpäämies hoitaa maan virallista ulkopolitiikkaa, mutta Sveitsi on vastuussa maan  edustamisesta ulkomailla. Liechtensteinilla ei ole omia puolustusvoimia.YK:n jäsenvaltio   1861Ranska on tunnustanut valtion itsenäisyyden sekä suvereeniteetin ehdolla, jonka mukaan Monacon hallitus lupaa toimia Ranskan etujen mukaisesti, jotka ovat kirjattu Versailles'in sopimukseen vuonna 1919.YK:n jäsenvaltio   1968Naurun sotilaallisesta puolustuksesta vastaa epävirallisesti Australia.YK:n jäsenvaltioSamoan sotilaallisesta puolustuksesta vastaa epävirallisesti Uusi-Seelanti.YK:n jäsenvaltioSan Marinon sotilaallisesta puolustuksesta vastaa Italia.YK:n jäsenvaltio        1506 ja 1929Lateraanisopimuksen mukaan, jos henkilö menettää Vatikaanin kansalaisuuden tai ei ota muun maan kansalaisuutta, hänestä tulee automaattisesti Italian kansalainen. Italia vastaa Vatikaanin puolustuksen käyttäen Sveitsiläiskaartia, jonka paavi Julius II on perustanut ja saanut sen Sveitsiltä osaksi paavin henkivartiostoa.YK:n tarkkailijavaltio 

 Entiset liitännäisvaltiot 
Islannista, joka oli aiemmin osa Tanskan kuningaskuntaa, tuli nimellisesti suvereenivaltio vuonna 1918. Se pysyi persoonaunionissa Tanskan kruunuun ja yhteisen ulkopolitiikan hoiti Tanska vuoteen 1944, jolloin siitä tuli täysin itsenäinen valtio.

Bhutan, entinen Brittiläisen Intian protektoraatti, allekirjoitti vuonna 1949 sopimuksessa Intian kanssa jossa Intialle annettiin mahdollisuus ohjata maan ulkosuhteita suhteellisen löysässä liitännäisvaltiomuodossa, minkä seurauksena Bhutanista oli Intian protektoraatti. Suojeluvaltion asemaa muutettiin vuonna 2007 tehdyssä uudessa sopimuksessa, jossa kumottiin Intian oikeus antaa Bhutanille ohjeita ulkopolitiikan alalla.

Yhdistyneen kuningaskunnan ja kuuden Länsi-Intian liitännäisvaltion välillä oli olemassa virallinen liitännäisvaltiosuhde vuoden 1967 Länsi-Intian lain nojalla. Nämä olivat entisiä Britannian siirtomaita Karibialla: Antigua (1967–1981), Dominica (1967–1978), Grenada (1967–1974), Saint Christopher-Nevis-Anguilla (1967–1983), Saint Lucia (1967–1979) ja Saint Vincent (1969–1979). Tämän järjestelyn mukaan jokaisella osavaltiolla oli sisäinen itsehallinto, mutta Yhdistynyt kuningaskunta säilytti vastuun ulkosuhteista ja puolustuksesta. Muutaman vuoden kuluessa liitännäisvaltion valtion aseman luomisesta kaikki kuusi entistä liitännäisvaltiota   saivat täyden itsenäisyyden, lukuun ottamatta Anguillaa entisessä Saint Kitts-Nevis-Anguillan unionissa, joka erosi liitännäisvaltiosuhteesta ennen itsenäistymistä ja josta tuli itsenäinen Britannian riippuvainen alue.

Vähän ennen Neuvostoliiton hajoamista vuonna 1991 Tataarien autonominen sosialistinen neuvostotasavalta erosi yksipuolisesti Venäjän sosialistisesta federatiivisesta neuvostotasavallasta Tatarstanin "suvereenina valtiona" ja "kansainvälisen oikeuden subjektina". Vuonna 1994 Tatarstan ja Venäjän federaatio solmivat sopimuksen, jossa täsmennettiin, että Tatarstan oli "liitännäisvaltio" Venäjän federaatioon. Sopimuksella Tatarstan delegoi tiettyjä valtuuksia (kuten joitakin ulkosuhteita ja puolustusta) Venäjälle. Jotkut kommentaattorit ovat nähneet Tatarstanin perustuslakiin vuonna 2002 tehtyjen muutosten perustavanlaatuisena muutoksena tässä suhteessa, ja Tatarstan toimii nyt olennaisesti erottamattomana osana Venäjää.

 Lähteet 

Luokka:Poliittinen maantiede
Luokka:Valtiomuodot